
LIETUVOS RESPUBLIKOS SEIMO
KAIMO REIKALŲ KOMITETAS


PAGRINDINIO KOMITETO IŠVADA
DĖL LIETUVOS RESPUBLIKOS KOOPERATINIŲ BENDROVIŲ (KOOPERATYVŲ) ĮSTATYMO NR. I-164 31 STRAIPSNIO PAKEITIMO ĮSTATYMO PROJEKTO NR. XIIIP-3595

2019-10-02  Nr. 110-P-22 
Vilnius


1. Komiteto posėdyje dalyvavo: Komiteto pirmininkas Andriejus Stančikas, Komiteto pirmininko pavaduotojas Kazys Starkevičius, Komiteto nariai: Juozas Baublys, Aurimas Gaidžiūnas, Algimantas Salamakinas; Komiteto biuro vedėjas Romaldas Abugelis, Komiteto biuro patarėjai: Rolandas Juknevičius, Augustė Matulevičienė, Gintarė Remeikienė.
Kviestieji asmenys: Žemės ūkio viceministras Petras Narkevičius, Žemės ūkio ministerijos Strateginių pokyčių valdymo grupės vadovė Virginija Žoštautienė, Žemės ūkio ministerijos Turto ir viešųjų pirkimų skyriaus patarėjas Nerijus Gudelis.

2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):
	Eil.
Nr.
	Pasiūlymo teikėjas, data
	Siūloma keisti
	
Pasiūlymo turinys

	Komiteto nuomonė
	Argumentai, 
pagrindžiantys nuomonę

	
	
	str.
	str. d.
	p.
	
	
	

	1.
	Seimo kanceliarijos Teisės departamentas,
2019-07-03
	1(31)
	(6)
	
	1.	Projekto 1 straipsniu keičiamo įstatymo 31 straipsnio 6 dalies trečiojo sakinio nuostatos kad „Pripažinimą atliekanti Vyriausybės įgaliota institucija, gavusi valstybės įmonės Žemės ūkio ir erdvinės informacijos centro išvadą, kad kooperatinė bendrovė (kooperatyvas) ir nustačiusi, kad kooperatinė bendrovė (kooperatyvas) yra pripažinta <...>.“ (past. - cituojama, kalba neredaguota) stokoja logiškumo kalbiniu aspektu. Pažymėtina, kad iš šių nuostatų nėra aišku, kuri institucija – pripažinimą atliekanti Vyriausybės įgaliota institucija ar valstybės įmonė Žemės ūkio ir erdvinės informacijos centras savo išvadoje – turi nustatyti, kad kooperatinė bendrovė (kooperatyvas) yra pripažinta pagal pateiktus neteisingus duomenis arba neatitinka šiame straipsnyje nurodytų reikalavimų. Atsižvelgiant į tai projekto nuostatos tikslintinos.
	Pritarti 
	

	2.
	Seimo kanceliarijos Teisės departamentas,
2019-07-03
	2
	1,2
	
	2.	Projekto 2 straipsnyje nustatytos pereinamojo laikotarpio nuostatos nėra aiškios šiais aspektais: 
Pirma, projekto 2 straipsnio 1 dalyje siūloma nustatyti, kad pripažinimas kooperatinėms bendrovėms (kooperatyvams), kurių prašymai pripažinti žemės ūkio kooperatinėmis bendrovėmis (kooperatyvais) pateikti iki šio įstatymo įsigaliojimo, suteikiamas pagal iki šio įstatymo įsigaliojimo galiojusias nuostatas. Atkreiptinas dėmesys, kad pagal „iki šio įstatymo įsigaliojimo galiojusias nuostatas“ kooperatinių bendrovių (kooperatyvų) pripažinimo procedūrose dalyvauja valstybės įmonė Žemės ūkio ir erdvinės informacijos ir kaimo verslas (teikia išvadas, išduoda pažymėjimus), tačiau pagal projekto aiškinamąjį raštą ši įmonė kartu su kitomis valstybės įmonėmis 2020 m. sausio 1 d. būtų reorganizuota jungimosi būdu į valstybės įmonę Žemės ūkio ir erdvinės informacijos centrą, t. y., pasibaigtų. Todėl pagal projekto nuostatas nėra aišku, kuri valstybės įmonė, įsigaliojus įstatymui, tęstų kooperatinių bendrovių (kooperatyvų) pripažinimo procedūras. Pažymėtina ir tai, kad pagal Civilinio kodekso 2.97 straipsnio 3 dalies 2 punkto nuostatas reorganizuotų sujungimo būdu juridinių asmenų teisės ir pareigos pereina naujajam juridiniam asmeniui.
Antra, projekto 2 straipsnio 2 dalyje siūloma nustatyti, kad „kooperatinėms bendrovėms (kooperatyvams), kurios žemės ūkio kooperatinėmis bendrovėmis (kooperatyvais) pripažintos pagal iki šio įstatymo įsigaliojimo galiojusias nuostatas, šio įstatymo nuostatos netaikomos iki laikotarpio, kuriam suteiktas pripažinimas, pabaigos“. Atkreiptinas dėmesys, kad pagal keičiamo įstatymo 31 straipsnio 6 dalį kooperatinė bendrovė (kooperatyvas) visą pripažinimo žemės ūkio bendrove (kooperatyvu) laikotarpį privalo atitikti įstatyme nustatytus reikalavimus, pagal kuriuos ji yra pripažinta. Tuo tikslu yra atliekamos patikros, po kurių, esant pažeidimams, gali būti priimtas sprendimas dėl suteikto pripažinimo panaikinimo. Atsižvelgiant į tai, iš projekto nuostatų nėra aišku, ar tokios patikros būtų vykdomos kooperatinių bendrovių (kooperatyvų), kurioms pripažinimas suteiktas iki šio įstatymo įsigaliojimo, atžvilgiu.
	Pritarti 
	

	3.
	Seimo kanceliarijos Teisės departamentas,
2019-07-03
	1(31)
	(5)
	
	3.	Projekto lyginamasis variantas turi būti daromas galiojančios įstatymo redakcijos pagrindu, todėl projekto lyginamajame variante tikslintinas 1 straipsniu keičiamo įstatymo 31 straipsnio 5 dalies tekstas įrašant visus siūlomus naujus pakeitimus.
	Pritarti 
	

	4.
	Seimo kanceliarijos Teisės departamentas,
2019-07-03
	3
	[bookmark: _GoBack]2
	
	4.	Projekto 3 straipsnio 2 dalyje žodžiai „ne vėliau kaip“ brauktini kaip pertekliniai.
	Pritarti
	

	5.
	Seimo kanceliarijos Teisės departamentas,
2019-07-03
	
	
	
	5.	Po įstatymo projekto pavadinimo eilutės centre turi būti rašoma įstatymo priėmimo data.
	Pritarti
	



3. Piliečių, asociacijų, politinių partijų, lobistų ir kitų suinteresuotų asmenų pasiūlymai: negauta.

4. Valstybės ir savivaldybių institucijų ir įstaigų pasiūlymai: negauta.

5. Subjektų, turinčių įstatymų leidybos iniciatyvos teisę, pasiūlymai: negauta.

6. Seimo paskirtų papildomų komitetų / komisijų pasiūlymai: nepaskirta.

7. Komiteto sprendimas ir pasiūlymai:
7.1. Sprendimas: Lietuvos Respublikos kooperatinių bendrovių (kooperatyvų) įstatymo Nr. I-164 31 straipsnio pakeitimo įstatymo projektą (Nr. XIIIP-3595) atmesti, kadangi jis yra susijęs su Lietuvos Respublikos žemės ūkio, maisto ūkio ir kaimo plėtros įstatymo Nr. IX-987 4, 8 ir 10 straipsnių pakeitimo įstatymo projektu (Nr. XIIIP-3590), kurį komitetas taip pat siūlo atmesti.
8. Balsavimo rezultatai: už – 5, prieš – 0, susilaikė – 0.
9. Komiteto paskirti pranešėjai: Algimantas Salamakinas.
10. Komiteto narių atskiroji nuomonė: nepateikta.

Komiteto pirmininkas														Andriejus Stančikas













Komiteto biuro patarėja Augustė Matulevičienė

